Regionernes Bio- og Genombank (RBGB), Økonomisk vejledning 2017

Finansiering af bevillige midler til RBGB

Sundhedsdirektørkredsen godkendte på deres møde den 31. marts 2016, at prøvetagningen fra 1. januar 2017 bliver en regional forpligtelse uden honorering via Danske Regioner. Det vil således være op til den enkelte ledelse i regionerne at sikre prøvehåndtering efter de af kredsen, styregruppen og de faglige følgegruppers vedtagne standarder og principper. Afleveringspligten og registreringspligten i RBGBs register skal desuden skrives ind i ledelseskontrakterne med hospitalerne således, at det bliver en driftsopgave.

Den samlede budgetpost for RBGB er i 2017 på 17.790.568 mio. kroner med P/L regulering. Budgetposten afspejler, at Dansk Bloddonor Biobank er blevet inkluderet.

Nedenfor ses en samlet oversigt over de enkelte regioners bidrag til henholdsvis RBGB og til Patobanken for 2017. Udregningen er for RBGB sket med udgangspunkt i blokfordelingsnøglen for sundhed 2017. Udregningen for Patobanken er baseret på aktivitetsfordelingen for 2016 som vanligt.

Regionssundhedsdirektørerne har i alt bevilget 17.790.568 kroner for 2017. Heraf modtager RBGB 14.113.552 kroner og Patobanken modtager 3.677.016 kroner.

I tabellen nedenfor angives fordelingen til RBGB med udgangspunkt i blokfordelingsnøglen for sundhed 2017 samt regionernes bidrag til RBGB for 2017.

|  |  |  |
| --- | --- | --- |
| **Region** | **Fordelingsnøgle – sundhed** | **Fordeling af udgifter i kroner** |
| Region Hovedstaden | 0,31533 | 4.450.426,35 |
| Region Sjælland | 0,15330 | 2.163.607,52 |
| Region Syddanmark | 0,21445 | 3.026.651,23 |
| Region Midtjylland | 0,21327 | 3.009.997,24 |
| Region Nordjylland | 0,10365 | 1.462.869,66 |
| **I alt** | **1,000** | **14.113.552** |

I tabellen nedenfor angives fordelingen til Patobanken med udgangspunkt i antal af rekvisitioner for 2016, den procentuelle fordeling samt regionernes bidrag til Patobanken for 2017.

|  |  |  |  |
| --- | --- | --- | --- |
| **Region** | **Antal rekvisitioner 2016** | **Procentuelle fordeling** | **Fordeling af udgifter i kroner** |
| Region Hovedstaden | 386.322 | 0,349 | 1.283.278,6 |
| Region Sjælland | 132.367 | 0,119 | 437.565 |
| Region Syddanmark | 247.621 | 0,221 | 812.620,5 |
| Region Midtjylland | 234.234 | 0,224 | 823.651,6 |
| Region Nordjylland | 104.229 | 0,094 | 345.639,5 |
| **I alt** | **1.104.773** | **1,000** | **3.677.016** |